  Туспуктэм: Майя Бывальцева Майя Бывальцева Удмуртиысь тазалыкез утёнъя министерство поликлиникаослэсь выль ар праздникъёс вылтӥ, 30-тӥ толсурысен 8-тӥ толшорозь, ужан радлыксэс юнматӥз. Со сярысь удысэтлэн пресс-службаез ивортӥз. Бадӟымъёслы эмъюртъёслэн ужанзы: – 2024-тӥ арын 2-тӥ, 5-тӥ толшоре – быдэс ужан нуналъёс; – 30-тӥ толсуре, 3-тӥ, 4-тӥ, 6-тӥ, 8-тӥ толшоре – кӧснуналэ сямен ужан нуналъёс (ӝегатскытэк сётоно юрттэт, дежурной эмчи, висись доры ӧтёнъёсъя потан, вакцинаци пунктъёс); – 2023-тӥ арын 31-тӥ толсуре, 2024-тӥ арын 1-тӥ но 7-тӥ толшоре – шутэтскон нуналъёс. Нылпи поликлиникаослэн ужанзы: – 30-31 толсуре, 4-тӥ, 6-тӥ, 8-тӥ толшоре – кӧснуналэ сямен ужан нуналъёс (дежурной эмчи, ӝегатскытэк эмъюрттэт сётон, висись доры ӧтёнъёсъя потан); – 1-тӥ, 3-тӥ, 7-тӥ толшоре – шутэтскон нуналэ сямен ужан радлык (дежурной эмчи, ӝегатскытэк эмъюрттэт сётон); – 2-тӥ, 5-тӥ толшоре – дежурной эмчи ужалоз, висись доры ӧтёнъёсъя потан, сюбег ӧръёсъя ӧнерчиос, диагностикая ёзэсъёс но эм комиссиос). Нылпи стоматологиос: – 30-31 толсуре, 1-8 толшоре – эмъяськоннилэн ужан радлыкезъя ӝегатскытэк юрттэт сётон; – 2-тӥ, 6-тӥ толшоре – 8 часысен 20 часозь стоматологъёсын, стоматолог-хирургъёсын, ортодонтъёсын ӝегатскытэк эмъюрттэт сётон. Йӧл кухняос: 30-31 толсуре, 1-8 толшоре – эмъяськонниослэн ужан радлыксыя. Удмуртиысь тазалыкез утёнъя министерстволэн колл-центрез (8-800-100-24-47 номер) ужалоз: – 30-тӥ толсуре, 3-тӥ, 4-тӥ, 6-тӥ, 8-тӥ толшоре – 8 часысен 14 часозь; – 2-тӥ, 5-тӥ толшоре – 8 часысен 16 часозь; 31-тӥ толсуре, 1-тӥ но 7-тӥ толшоре – шутэтскон нуналъёс. Сэрыт юрттэтъя ёзэслэн 122 номерез но ӝог эмъюрттэт сётӥсь ёзэслэн 103 номерез уен-нуналэн ужало. Тегъёс: эмъяськонниос праздникъёс Удмуртия  